wickkiey/tamil-wikipedia-chunked huggingface dataset:
# ஒடியா மொழி

**ஒடியா மொழி** (பழைய பெயர் **ஒரியா மொழி**) இந்தியாவின் ஒடிசா மாநிலத்தில் பேசப்படும் ஒரு மொழியாகும். இதன் பெயரான ஒரியா என்பது ஒடியா என குடியரசு தலைவரின் ஒப்புதலுடன் அதிகாரபூர்வமாக மாற்றப்பட்டது . இம்மொழி பேசுவோர் ஒடிசாவில் மட்டுமன்றி, அண்டை மாநிலங்களான மேற்கு வங்காள மாநிலத்தின் மிட்னாப்பூர் மாவட்டத்திலும், சார்க்கண்ட் மாநிலத்தின் சாரைக்கேலா கார்சாவான் மாவட்டத்திலும், ஆந்திரப் பிரதேசத்தின் இச்சாபுரம் மாநகரசபைப் பகுதியிலும் குறிப்பிடத்தக்க அளவில் வாழ்ந்து வருகிறார்கள். ஒடிசாவிலிருந்து பெருமளவு தொழிலாளர்களின் இடப்பெயர்வு காரணமாக இந்தியாவின் மேற்குப்பகுதி மாநிலமான குசராத்திலும் ஒடியர்கள் வாழுகிறார்கள். இம்மாநிலத்தில் உள்ள சூரத் நகர் இந்தியாவில் இரண்டாவது பெரிய ஒடியா பேசும் நகரமாகக் கருதப்படுகிறது. ஒடியா, இந்தியாவின் அதிகாரபூர்வ மொழிகளுள் ஒன்று ஆதி என்னும் பிராகிருத மொழியின் நேரடி வழித்தோன்றல் எனக் கருதப்படுகின்றது. இம்மொழி, இந்திய-ஐரோப்பிய மொழிக் குடும்பத்தைச் சேர்ந்த இந்திய-ஈரானிய மொழிகள் பிரிவின், இந்திய-ஆரிய மொழிகள் குழுவைச் சேர்ந்தது.  
இம்மொழி, சுமார் 1500 ஆண்டுகளுக்கு முன் பேசப்பட்டுவந்த, பூர்வ மொழிகளான வங்காள மொழி, மைதிலி மொழி, அசாமிய மொழி ஆகியவற்றுடன் நெருக்கமான தொடர்பு கொண்டது. இந்தியாவில் பேசப்படும் பிற இந்தோ-ஆரிய மொழிகளுடன் ஒப்பிடும்போது இதுவே மிகக் குறைவான பாரசீக மொழித் தாக்கத்துக்கு உட்பட்டது எனலாம். இத்தகைய வளமான இலக்கிய நடைகளைக் கொண்டிருப்பதால் ஒடியா மொழி செம்மொழி என இந்திய அரசால் 2014 ஆவது ஆண்டில் அறிவிக்கப்பட்டது.
# ஒடியா மொழி

## ஒடிய இலக்கியம்

ஒரியா மொழிக்கு சுமார் 13 ஆம் நூற்றாண்டில் தொடங்கிய நல்ல வளமான இலக்கிய வரலாறு உண்டு. 14 ஆம் நூற்றாண்டில் வாழ்ந்த சரள தாசர் மகாபாரதத்தை ஒரியாவில் மொழி பெயர்த்தார். இதனால் இவர் ஒடிசாவின் வியாசர் என்று போற்றப்படுகிறார். உண்மையில், சமஸ்கிருத நூல்களான மகாபாரதம், இராமாயணம், ஸ்ரீமத் பாகவதம் போன்றவற்றை மொழிபெயர்த்ததின் மூலமே ஒரிய மொழி பொதுமைப்படுத்தப்பட்டது. ஜகனாத தாஸ் என்பவர் பாகவதத்தை ஒரியாவில் மொழிபெயர்த்தார். இதுவே ஒரியாவின் எழுத்து மொழியைப் பொதுமைப்படுத்த உதவியது. ஒரியாவுக்கு சிறப்பாகப் பக்தி அடிப்படையிலான வலுவான கவிதை மரபும் உண்டு.  
இம்மொழியில் உரைநடை ஒரு பிற்கால வளர்ச்சியாகும். பக்கீர் மோகன் சேனாபதி, மனோஜ் தாஸ், பிபுத்தி பட்நாயக், பிரதிபா ராய், சுரேந்திர மொகந்தி, மதுசூதன் தாஸ், கிஷோரி சரண் தாஸ், காலினி சரண் பாணிக்கிரகி, ஹரி ஹர தாஸ், கோபிநாத் மொகந்தி என்போர் குறிப்பிடத்தக்க உரைநடை எழுத்தாளர்கள் ஆவர். எனினும் உரைநடையை விடக் கவிதையே தற்கால ஒரிய இலக்கியத்தின் பலமாக விளங்குகிறது. ஒரியக் கவிஞர்களான சச்சிதானந்த ரௌத்ரே, குருப்பிரசாத் மொகந்தி, சௌபாக்ய மிஸ்ரா, ராமகாந்த ராத், சிதாகாந்த மொகபத்ரா என்போர் இந்தியக் கவிதைத் துறைக்குக் குறிப்பிடத்தக்க பங்கு ஆற்றியுள்ளனர்.  
இவை தவிரக் கணிதம், மருத்துவம், விவசாயம், ஆயுர்வேதம், இரத்தின பரீட்சை போன்ற பொருள்கள் பற்றிய செய்யுள் நூல்களும் பலவாகும்.
# ஒடியா மொழி

## வரலாறு

ஒடியா மொழி வரலாற்றை ஐந்து காலப் பகுதிகளாகப் பிரிப்பது வழக்கம். இவை:  
- பழைய ஒடியா - (10 ஆம் நூற்றாண்டு - 1300)
- முந்திய இடைக்கால ஒடியா - (1300 - 1500)
- இடைக் கால ஒடியா - (1500 - 1700)
- பிந்திய இடைக்கால ஒடியா - (1700 -1850)
- தற்கால ஒடியா (1850 முதல் இப்பொழுது வரை)
# ஒடியா மொழி

## வரலாறு

### மதம்

1. பண்டைக்காலம் (12ஆம் நூற்றாண்டுக்கு முன்)
1. கங்க வமிச காலம் (12-15 நூ. வரை)
1. சூரிய வமிச காலம்
1. இசுலாமிய - மகராஷ்டிர ஆட்சிக் காலம்
1. பிரித்தானிய ஆட்சிக் காலம்.  
மேற்கூறிய காலங்களில் எல்லாம் மதங்களே இலக்கிய வளர்ச்சிக்குக் காரணமாயிருந்தன. லுயிபாதர், கான்ஹூ பாதர், பூசுகு ஆகியோர் எழுதிய பௌத்தமதப் பாடல்கள் ஆதிகாலத்தில் எழுந்தவைகள் ஆகும். அவையே பழைய ஒரியா இலக்கியங்களாகும். கங்க வமிசக் காலத்தில் சைவமதமே உச்சநிலை அடைந்தது. இக்காலத்தில் எழுந்த இலக்கியங்களுள் போற்றத்தக்கனவாகக் கருதப்படுகின்றன. 13-ஆம் நூற்றாண்டில் எழுந்தருத்திர சுதாநிதி என்னும் கதையும், களசா சவுதிஷம் என்னும் கவிதையுமேயாம். மூன்றாம் காலப் பகுதியில் சாக்த மதம் உச்சநிலை அடைந்தது. 14ஆம் நூற்றாண்டில் சரளதாசர் எழுதிய மகாபாரதமும், விலங்கா ராமாயணமும், சண்டிபுராணமும் பெயர் பெற்றன. நான்காம் காலப்பகுதியில், வைணவ மதம் உச்சநிலை அடைந்தது. தொடக்கத்தில் கிருஷ்ணன், இராமன் இருவரும் போற்றப்பட்ட போதிலும் இறுதியில் கிருஷ்ணனுடைய கீர்த்தி நிலைப்பதாயிற்று.ஐந்தாம் காலப்பகுதியில் பிரமசமாஜம் பரவிற்று. பாலா என்னும் பெயருடைய இலக்கியம் தோன்றிற்று. அது சத்தியநாராயண தோத்திரமாகும். அதை இந்துக்களும் இசுலாமியர்களும் ஒருங்கே எவ்வித வேறுபாடுமின்றிப் பயின்று வந்தனர். இராஜா ராம்மோகன் ராய் நிறுவிய பிரமசமாஜ மதம் தோற்றுவித்த இலக்கியம் மிகவும் குறைவாகவே உள்ளன. ஆனால் கிறித்தவர்கள் இயற்றிய நூல்கள் பல உள்ளன.இந்த ஐந்து காலங்களிலும், எழுந்த ஒரியா இலக்கியத்தைப் பழைய வசனமும் கவிதையும் என்றும், புதிய வசனமும் கவிதையும் என்றும் இரண்டாகப் பிரித்துக்கொள்ளலாம்.
# ஒடியா மொழி

## வரலாறு

### மதம்

#### பழைய கவிதை

ஒரியா மொழியில் இயற்றப்பட்டவைகள் பாடலாயினும், இசைப் பாடல்களாயினும், காவியமாயினும் இசை மெட்டுகள் நிறைந்து காணப்படுகின்றன. அவைக் கீர்த்தனைகளாகவும், பசனாவளி முதலியவை உட்பட்ட பாடல்களும், கீதங்களும் அடங்குகின்றன. மேலும், அவை மகிழ்ச்சியையே வெளிப்படுத்தும் காதற் பாடல்களாவே திகழ்கின்றன. இவற்றுடன் கடவுள் வாழ்த்தாக வரும் பாடல்களும் உள்ளன. இன்றும் வண்டிக்காரர் பாட்டு, குடியானவர் பாட்டு, மீன்பரவர் பாட்டு என்று பலவகையான பாட்டுக்களும் அடங்குகின்றன. ஒரியா மொழியிலுள்ள கவிதை, பொதுமக்களுக்கு மிகவும் விருப்பமான, பாலாவோலி போன்று பலவிதமானவை ஆகும்.
# ஒடியா மொழி

## வரலாறு

### மதம்

#### புதிய கவிதை

இப்போதுள்ள ஒடிசா மாநிலத்தில், 1803ஆம் ஆண்டிலேயே பிரித்தானிய ஆட்சி ஏற்பட்டபோதிலும், 1850க்குப் பின்னர் தான், மேனாட்டு கல்வி முறை பரவத் தொடங்கியது. அக்கல்விப் பரப்புரையில் வங்காளிகளே அதிகம் இருந்தபடியால், வங்க இலக்கியத்தின் தாக்கம் ஒடிய மொழியில் மேலோங்கி இருந்தது. வங்க நூல்களே மொழிபெயர்த்து பரப்பப்பட்டன. ஒடிய மொழி எழுத்தாளர்களும், வங்க நூல்களின் நடையினையும், சமற்கிருத மொழியின் நடையினையுமே பின்பற்றினர். இதனால் ஒடிய மொழியின் கவிதைத்தூய்மை கெட்டன. இருப்பினும் நாளடைவில் ஒடிய மொழியின் இலக்கணக் கவிதைகள் தலைத்தூக்கின. இராதாநாத ராய் என்பவரை, இக்கால ஒரியாக் கவிதைக்குத் தந்தை என்று கருதுகிறார்கள். இவர் தேசியக்கவிஞராகவும் போற்றப்படுகிறார். இவரது கவிதகைளில், இயற்கை மேலோங்கி இருக்கிறது.
# ஒடியா மொழி

## வரலாறு

### மதம்

#### காவியங்கள்

ஆதி காவியங்கள் இயற்கையான எளிய நடையைக் கொண்டிருக்கின்றன. அவை அழகான உவமைகள் நிரம்பியவைகளாக இருக்கின்றன. 15ஆம் நூற்றாண்டிலிருந்த அர்ச்சுன தாசர் இயற்றிய இராமபிபா என்னும் காவியமே, ஆதி காவியம் ஆகும். அதை மகா காவியம் என்று அழைப்பர். 16ஆம் நூற்றாண்டில் இருந்த சிசுசங்கரருடைய உசா விலாசமும், தேவதுர்லபதாசின் இரகசிய மஞ்சரியும் தோன்றின. 17ஆம் நூற்றாண்டிலிருந்த கார்த்திகேய தாசருடைய ருக்மிணி பிபாவும், பிரதாப்ராயினுடைய சசிசேனையும் காவியங்களில் சிறப்பானவை ஆகும். இவற்றிற்கு அடுத்த படியில் இருப்பவை, இலட்சுமண மகந்துவின் உர்மிளா சாந்தமும், கபிலேசுவரதாசருடைய கபட கேளியும், அரிஅரதாசருடைய சந்திராவதி அரணமும் ஆகும். பதினெழாம் நூற்றாண்டின் தொடக்கத்தில் இராமச்சந்திர பட்நாயக் ஆராவதி மகாகாவியம் எழுதினார். பொதுமக்களைச் சேர்ந்த ஒருவனையும் ஒருத்தியையும் காவியத் தலைவனாகவும், தலைவியாகவும் வைத்து, ஒடிய மொழியில், முதன்முதலாகப் பாடினார். இதனால், இவரையே காதற் கவிதையின் தந்தை என்று அழைக்கின்றனர். இவருடைய கவிதையிற் காணும் கதைகள் தவிர, ஏனைய கவிஞருடையக் கதைகள் எல்லாம், பெரும்பாலும் ஒன்றுபோலவே காணப்படுகின்றன. தேவலோக மங்கை, தேவனையோ முனிவனையோ காதலிப்பாள். இந்த காதலுக்காக, அவர்கள் பூமியில் பிறந்து, காதலித்து மணம் புரிந்து கொண்டு மகிழ்வுடன் வாழ்வர்.
# ஒடியா மொழி

## ஒலியன்கள்

ஒடியா 28 மெய் ஒலியன்களையும், 6 உயிர் ஒலியன்களையும் கொண்டது.  
**'''மெய்கள்'''**  
| &nbsp; |
| --- |
# ஒடியா மொழி

## செம்மொழி தகுதி

1 மார்ச் 2014 அன்று இந்தியப் பண்பாட்டு அமைச்சகத்தால் ஒடியா மொழிக்கு செம்மொழி தகுதி வழங்கப்பட்டது.
# வார்ப்புரு:அகரவரிசை பொருளடக்கம்

<>
<div>
அ | ஆ | இ | ஈ | உ | ஊ | எ | ஏ | ஐ | ஒ | ஓ | ஃ  
க | ங | ச | ஞ | ட | ண | த | ந | ப | ம | ய | ர | ல | வ | ழ | ள | ற | ன  
ஜ | ஷ | ஸ | ஹ | க்ஷ | ஸ்ரீ | #
</div>
</>
# கிறகுஜேவாச் படுகொலைகள்

**கிறகுஜேவாச் படுகொலைகள்** (*Kragujevac massacre*) என்பது நாசி செருமனிய இராணுவத்தினரால் சேர்பிய (அன்றைய யுகோஸ்லாவியா) நகரான கிறகுஜேவாச்சில் பெண்கள் குழந்தைகள் உட்பட சேர்பிய, ரோமானிய இனத்தைச் சேர்ந்த சுமார் 7000 பேர் வரை படுகொலை செய்யப்பட்டதைக் குறிக்கும். இம்மனிதப்படுகொலை 1941 அக்டோபர் 20-21 நிகழ்ந்தது. ஆகிய நாட்களில் நடைபெற்றது. இது செருமனியின் சேர்பிய ஆக்கிரமிப்பின் போது நடைபெற்ற கொடுரமான படுகொலைகளில் ஒன்றாகும்.
# கிறகுஜேவாச் படுகொலைகள்

## காரணிகள்

இரண்டாம் உலகப் போரின் போது செருமனியர்கள் போரில் காயமுறும் ஒவ்வொரு செருமனியருக்கும் 50 சேர்பியர் வீதமும், கொல்லப்படும் ஒவ்வொரு செருமனியருக்கும் 100 சேர்பியரும் கொலைச் செய்ய்ப்படுவர் எனக் கூறியிருந்தனர். ஜேர்மன் துருப்புக்கள் யுகோஸ்லாவிய பார்டீசன் படைகளாலும், செட்னிக்ஸ் விசுவாசிகளாலும் கொரொஞ்சி மிலனொவக் நகருக்கு அருகே தாக்கப்பட்டனர். இதன் போது தாங்களுக்கு ஏற்பட்ட இழப்புக்களுக்காகவே ஜேர்மனியர் இப்படுகொலைகளைச் செய்தார்கள்.
# கிறகுஜேவாச் படுகொலைகள்

## கைதும் படுகொலையும்

அக்டோபர் 19 முன் காலையில் முழுநகரமும் சுற்றிவலைக்கப்பட்டது. 16 தொடக்கம் 60 வயதுடைய சுமார் 10,000 பேர் கைது செய்யப்பட்டனர். பாடசலைகளிலிருந்தும் மாணவர்கள் கொண்டு செல்லப்பட்டனர். அடுத்த நாள் அக்டோபர் 20 மாலை 6 மணியளவில் படுகொலைகள் தொடங்கின. சுமார் 400 பேர் கொண்ட குழுக்களாக மக்கள் துப்பாகியால் சுட்டுக் கொலைச் செய்யப்பட்டனர். துப்பாக்கிச் சூடுகள் அடுத்த நாளும் மந்தகதியில் (அக்டோபர் 21) தொடர்ந்தன. துப்பாக்கிச் சூடுகளின் முடிவில் மீதமிருந்த கைதிகள் தடுத்து வைக்கப்பட்டனர்.
# கிறகுஜேவாச் படுகொலைகள்

## நினைவுக்கல் மற்றும் நிகழ்வுகள்

இப்படுகொலைகளில் கொல்லப்பட்டவர்களை நினவுக்கூறும் வகையில் படுகொலைகள் நடைபெற்ற சுமாரைஸ் என்ற இடம் நினைவுப் பூங்காவாக மாற்றப்பட்டுள்ளது. இப்பூங்காவில் பல நினைவுக் கற்கள் காணப்படுகின்றன. பாடசாலை மாணவர்கள் கொலைச் செய்யப்பட்டதை நினைவுக் கூறுமவகையில் பல கவிதைகளும் எழுதப்பட்டுள்ளன.
# விக்கிப்பீடியா:ஆண்டு நிறைவுகள்/அக்டோபர் 21

**அக்டோபர் 21**:
- 1854 &ndash; புளோரன்ஸ் நைட்டிங்கேல் 38 செவிலியருடன் கிரிமியப் போர் முனைக்கு அனுப்பப்பட்டார்.
- 1876 &ndash; யாழ்ப்பாணத்தில் வாந்திபேதி நோய் வேகமாகப் பரவியது. பெரும் எண்ணிக்கையில் உயிரிழப்புகள் ஏற்பட்டன.
- 1879 &ndash; தாமசு ஆல்வா எடிசன் தனது வெள்ளொளிர்வு விளக்குக்கான வடிவமைப்புக்கு காப்புரிமம் கோரினார்.
- 1943 &ndash; சுபாஷ் சந்திர போஸ் **நாடு கடந்த இந்திய அரசை** (படம்) அறிவித்தார்.
- 1945 &ndash; பிரான்சில் முதற்தடவையாக பெண்களுக்கு வாக்குரிமை வழங்கப்பட்டது.
- 1983 &ndash; நிறைகளுக்கும் அளவைகளுக்குமான 17வது அனைத்துலகக் கருத்தரங்கில், முழுமையான வெற்றிடத்தில், துல்லியமாக 1/299,792,458 வினாடி நேரத்தில் ஒளி செல்லும் பாதையின் நீளமாக ஒரு மீட்டர் வரையறுக்கப்பட்டது.
- 1987 &ndash; **யாழ்ப்பாண மருத்துவமனைப் படுகொலைகள்**: யாழ்ப்பாணம் மருத்துவமனையில் இந்திய இராணுவத்தினர் சுட்டதில் மருத்துவர்கள், ஊழியர்கள், நோயாளிகள் உட்பட 70 பேர் வரை கொல்லப்பட்டனர்.
**முத்துசுவாமி தீட்சிதர்** (இ.&nbsp;1835) **தேங்காய் சீனிவாசன்** (பி.&nbsp;1937) **வெங்கட் சாமிநாதன்** (இ.&nbsp;2015)
# நியோடிமியம்

**நியோடைமியம்** *(Neodymium)* என்பது Nd என்ற மூலக்கூற்று வாய்ப்பாடு கொண்ட ஒரு வேதியியல் தனிமம் ஆகும். இதன் அணு எண் 60. இதனுடைய அணுக்கருவில் 82 நியூட்ரான்கள் உள்ளன. இது வெள்ளிய வெண்மை நிற தோற்றத்தில் உள்ளது. காற்றில் பட நேர்ந்தால் ஆக்சிசனேற்றம் அடைந்து மங்கலான மேலுறை உருவாகி ஒளி மங்கிப் போகிறது. நியோடைமியம் 1885 ஆம் ஆண்டு ஆத்திரிய வேதியியலாளர் காரல் அவுர் வோன் வெல்சுபேட்சு என்பவரால் கண்டறியப்பட்டது. மோனசைட்டு மற்றும் பாசுட்னசைட்டு கனிமங்களில் குறிப்பிடத்தக்க அளவில் நியோடைமியம் கலந்துள்ளது. இயற்கையில் உலோக வடிவில் நியோடைமியம் காணப்படுவதில்லை. அருமண் தனிமமாக வகைப்படுத்தப்படும் நியோடைமியம் பொதுப் பயன்பாட்டுக்காக தூய்மைப்படுத்தப்படுகிறது. கோபால்ட், நிக்கல் அல்லது தாமிரம் தனிமங்கள் போலவே பரவலாக பூமியில் கிடைக்கிறது . வர்த்தகத்தில் பயன்படும் பெரும்பாலான நியோடைமியம் சீனாவில் இருந்துதான் கிடைக்கிறது.  
நியோடைமியம் சேர்மங்கள் முதலில் வணிக ரீதியாக கண்ணாடி சாயங்களாக 1927 ஆம் ஆண்டில் பயன்படுத்தப்பட்டன, மேலும் அவை கண்ணாடிகளில் பிரபலமான சேர்க்கைப் பொருட்களாக நீடித்து இருக்கின்றன. நியோடைமியம் சேர்மங்களின் நிறம் அதனுடைய Nd3 + அயனிகள் காரணமாக பெரும்பாலும் சிவப்பு-ஊதாவாக காணப்படுகிறது. ஆனால் அது வெளிச்சத்தின் வகைக்கேற்ப மாறுகிறது, பாதரசம், மூவிணைய யூரோப்பியம் அல்லது டெர்பியம் தனிமங்களின் கூர்மையான கட்புல உமிழ்வு கற்றைகளின் சுற்றுப்புற ஒளியுடன் நியோடைமியத்தின் கூர்மையான ஒளி உறிஞ்சுதல் பட்டை ஈடுபடும் இடைவினை இதற்கு காரணமாகும். சில நியோடைமியம் கலப்பு கண்ணாடிகள் சீரொளிகளிலும் பயன்படுத்தப்படுகின்றன. அவை 1047 மற்றும் 1062 நானோமீட்டர்கள் அலைநீளத்திற்கு இடைபட்ட அகச்சிவப்பு கதிர்களை உமிழ்கின்றன.  
நியோடைமியம் இட்ரியம், அலுமினியம் கார்னட் போன்ற மற்ற அடிமூலக்கூற்று படிகங்களுடனும் சீரொளிகளில் பயன்படுத்தப்படுகிறது. இந்தச்சீரொளி வழக்கமாக 1064 நானோமீட்டர்கள் அலைநீளத்தில் அகச்சிவப்பு கதிர்களை உமிழ்கிறது. மேலும் இவ்வகை சீரொளி பொதுவாக பயன்படுத்தப்படும் திட-நிலை சீரொளிகளில் ஒன்றாகும்.  
உலோகக் கலவைகளைப் பயன்படுத்தி அதிக-வலிமை கொண்ட நியோடைமியம் காந்தங்கள் தயாரிக்கப் பயன்படுவது நியோடைமியத்தின் மற்றொரு முக்கியமான பயனாகும் . இக்காந்தங்கள் வலிமையான நிலைக் காந்தகளாகும். ஒலிவாங்கிகள், தொழில்முறை ஒலிபெருக்கிகள், காதொலிவாங்கிகள், உயர் செயல்திறன் பொழுதுபோக்கு நேர்மின்சார மின் மோட்டார்கள் மற்றும் கணிப்பொறி வன் தட்டுகள் மற்றும் வலுவான காந்த புலங்கள் தேவைப்படும் இடங்களில் எல்லாம் இந்த காந்தங்கள் பரவலாக பயன்படுத்தப்படுகின்றன.பெரிய நியோடைமியம் மின்னாக்கிகள் வின்கலன் போன்றவற்றில் மின் உற்பத்திக்காகப் பயன்படுகின்றன .
# நியோடிமியம்

## பண்புகள்

### இயற்பியல் பண்புகள்

நியோடைமியம் ஓர் அருமண் உலோகமாகும். உலோக நியோடைமியம் வெள்ளியைப் போல வெண்மையான பளபளப்பான ஓர் உலோகமாகும். சாதாரணக் காற்றில் இது வேகமாக ஆக்சிசனேற்றமடைகிறது. ஆக்சிசனேற்ற அடுக்கு உதிர்ந்து மீண்டும் உலோகம் ஆக்சிசனேற்றமடையும். இதனால் ஒரு சென்டிமீட்டர் நீளமுடைய நியோடைமியம் ஓர் ஆண்டில் முற்றிலுமாக ஆக்சிசனேற்றம் அடைந்து விடும்.  
பொதுவாக இரண்டு புறவேற்றுமை வடிவங்களில் நியோடைமியம் காணப்படுகிறது. இரட்டை அறுகோண வடிவம், உடல்மைய்ய கனசதுரக் கட்டமைப்பு வடிவம் என்பன அவ்விரண்டு வகையாகும். 863 °செல்சியசு வெப்பநிலையில் இரட்டை அறுகோணம் உடல்மைய்ய கனசதுரக் கட்டமைப்பு வடிவத்திற்கு மாறுகிறது.
# நியோடிமியம்

## தோற்றம்

### வேதிப்பண்புகள்

நியோடைமியம் காற்றில் ஆக்சிசனேற்றமடைந்து மெல்ல தன் நிறத்தை இழக்கிறது. 150 ° செல்சியசு வெப்பநிலையில் இது உடனடியாக தீப்பற்றி எரிந்து நியோடைமியம்(III) ஆக்சைடு உருவாகிறது.  
:4 Nd + 3 O<sub>2</sub> → 2 Nd<sub>2</sub>O<sub>3</sub>  
நியோடைமியம் குளிர் நீரில் மெதுவாக வினைபுரிகிறது. ஆனால் சுடுநீரில் உடனடியாக வினைபுரிந்து நியோடைமியம் ஐதராக்சைடை உருவாக்குகிறது.  
:2 Nd (திண்மம்) + 6 H<sub>2</sub>O (l) → 2 Nd(OH)<sub>3</sub> (நீரிய) + 3 H<sub>2</sub> (வாயு)  
எல்லா ஆலசன்களுடனும் நியோடைமியம் தீவிரமாக வினைபுரிகிறது.  
:2 Nd (தி) + 3 F<sub>2</sub> (வா) → 2 NdF<sub>3</sub> (தி) [ஊதா நிறப்பொருள்]
:2 Nd (தி ) + 3 Cl<sub>2</sub> (வாயு) → 2 NdCl<sub>3</sub> (தி) [மெல்லிய ஊதா நிறப்பொருள்]
:2 Nd (தி) + 3 Br<sub>2</sub> (வாயு) → 2 NdBr<sub>3</sub>(தி) [ஊதா நிறப்பொருள்]
:2 Nd (தி ) + 3 I<sub>2</sub> (வாயு) → 2 NdI<sub>3</sub> (தி) [பச்சை நிறப்பொருள்]
2 Nd (தி) + 3 F2 (வாயு) → 2 NdF3 (தி) [ஊதா நிறப்பொருள்]
2 Nd (தி) + 3 Cl2 (வாயு) → 2 NdCl3 (தி) [மெல்லிய ஊதா நிறப்பொருள்]
2 Nd (தி) + 3 Br2 (வாயு) → 2 NdBr3 (தி) [ஊதா நிறப்பொருள்]
2 Nd (தி) + 3 I2 (வாயு) → 2 NdI3 (தி) [பச்சை நிறப்பொருள்]  
நீர்த்த கந்தக அமிலத்தில் நியோடைமியம் கரைந்து Nd(III) அயனி உருவாகிறது. இவ்வயனி [Nd(OH2)9]3+ என்ற அனைவுச் சேர்மத்தில் காணப்படுகிறது.  
2 Nd (தி) + 3 H2SO4 (நீ) → 2 Nd3+ (நீ) + 3 SO2−
4 (நீ) + 3 H2 (வாயு)  
ஆலைடுகள், ஆக்சைடுகள், சல்பைடுகள், நைட்ரைடுகள், ஐதராக்சைடுகள், பாசுபைடுகள், கார்பைடுகள், நைட்ரேட்டுகள், சல்பேட்டுகள் என்று எல்லாவிதமான சேர்மங்களையும் நியோடைமியம் உருவாக்குகிறது.
# நியோடிமியம்

## பயன்பாடுகள்

- நியோடைமியம் காந்தங்கள் நிலைக் காந்தங்களிலேயே மிகவும் வலிமையானது. இக் காந்தத்தின் மாழைக்கலவை Nd<sub>2</sub>Fe<sub>14</sub>B என்பதாகும். இது மற்ற காந்தங்களை விட விலைகுறந்ததாகவும், எடை குறைந்ததாகவும் அதே நேரத்தில் சமாரியம்-கோபால்ட் காந்தங்களை விடவும் காந்த வலு மிக்கதாகவும் உள்ளது. நியோடைமியம் காந்தங்கள் ஒலிபெருக்கி, ஒலிபற்றி (மைக்), காதில் அணியும் காதுள் ஒலிப்பிகளிலும், இசைக்கருவிகள், கணினிகள் (வன் தட்டுகள்) ஆகியவற்றிலும் பயன்படுகின்றன.
- மாழைகளை ஒட்ட வைக்கும் பற்று வைப்புத் தொழில்களில் கண்பாதுகாப்புக்காக அணியும் கண்ணாடிகளில் பயன்படும் டிடியம் என்னும் கூட்டுப்பொருளின் ஒரு உறுப்பாக நியோடைமியம் பயன்படுகின்றது. 589 நானோமீட்டர் (nm) அலைநீளத்தில் வெளியாகும் சோடியம் ஆவி ஒளிப்பட்டைகளை நியோடைமியம் உள்வாங்கி கண்காப்புப் பொருளாகப் பயன்படுகின்றது. தடுக்கின்றது.
- நியோடைமியம் சேர்க்கப்பட்ட கண்ணாடிகள் பல்வேறு நிறங்கள் பெறுகின்றன. கத்தரிப்பூ நிறம் முதல் செம்பழுப்பு நிறம், சாம்பல்நிறம் வரை பற்பல அழகான நிறங்கள் ஊட்ட உதவுகின்றது. கண்ணாடியில் உள்ள சிறிதளவு இரும்பால் தோன்றும் பச்சை நிறத்தை நீக்கவும் இது பயன்படுகின்றது.
# 1469

**1469** (**MCDLXIX**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
# 1469

## நிகழ்வுகள்

- அக்டோபர் 19 - அரகோன் (Aragon) நாட்டு இளவரசன் பேர்டினண்ட் காஸ்டில் (Castille) நாட்டின் இளவரசி இசபெல்லாவுக்கும் திருமணம் நடைபெற்றது. இந்நிகழ்வு பின்னர் 1516இல் ஸ்பெயின் நாடு ஒருங்கிணைக்கப்பட வழிகோலியது.
- பேரிசியா மற்றும் ஆப்கானிஸ்தான் மன்னன் அபு சாயிட் என்பவனை உசுன் ஹசன் என்பவன் போரில் வென்றான்.
- ஸ்கொட்லாந்து மன்னன் மூன்றாம் ஜேம்ஸ் டென்மார்க்கிடம் இருந்து ஓர்க்னி மற்றும் ஷெட்லாந்து தீவுகளைக் கைப்பற்றினான்.
- "சேனா சம்மத விக்கிரமபாகு" என்பவன் கண்டி இராச்சியத்தின் அரசன் ஆனான்.
# 1469

## பிறப்புகள்

- ஏப்ரல் 15 - குரு நானக் தேவ், சீக்கிய மதத்தைத் தோற்றுவித்தவர் (இ. 1539)
- வாஸ்கோ ட காமா, (இ. 1524)
# 1469

## இறப்புகள்

- பெப்ரவரி 17 - அபு சயித் மிர்சா, தைமூரியப் பேரரசின் சுல்தான் (பி. 1424)
- நிக்கோலோ டா கொன்ட்டி, வெனிசிய வணிகர் (பி. 1395)
# சிந்தி மொழி

**சிந்தி மொழி** ( ; , ) தெற்காசியாவின் சிந்துப் பகுதியில் பேசப்பட்டு வரும் ஒரு மொழியாகும். இப்பகுதி தற்போது பாகிஸ்தான் நாட்டின் மாகாணங்களுள் ஒன்றாகும். இது இந்திய-ஆரிய மொழிக் குடும்பத்தைச் சேர்ந்த இந்திய-ஈரானியப் பிரிவைச் சேர்ந்த இந்திய-ஆரிய மொழிகளுள் ஒன்று. இது பாகிஸ்தானில் சுமார் 18.5 மில்லியன் மக்களாலும், இந்தியாவில் ஏறத்தாழ 2.8 மில்லியன் மக்களாலும் பேசப்பட்டு வருகிறது. இது மேற்படி இரண்டு நாடுகளிலும் உத்தியோக பூர்வ மொழியாக ஏற்றுக்கொள்ளப் பட்டுள்ளது. இம் மொழி ஒர் இந்திய-ஆரிய மொழியாக வகைப்படுத்தப்பட்டு உள்ள போதும், இதில் திராவிட மொழிச் செல்வாக்குக் காணப்படுவதால் இது ஒரு தனித்துவமான மொழியாக விளங்குகிறது. பெரும்பாலான சிந்தி போசுவோர் பாகிஸ்தானின் சிந்து மாகாணத்தில் செறிந்து வாழ்கின்றனர். ஏனையோர் இந்தியாவிலும், உலகின் வேறுபல நாடுகளில் இடம்பெயர்ந்தும் வாழ்கின்றனர்.
# சிந்தி மொழி

## எழுத்து முறை

இந்திய, பாகிஸ்தான் பிரிவினையின் போது இந்து சிந்திகள் சிந்து மாகாணத்தை விட்டு வெளியேறியபோது, சிந்தி மொழி பரவத் தொடங்கியது. முன்னர் இம் மொழி தேவநாகரி எழுத்தில் எழுதப்பட்டு வந்தது. பிரித்தானிய ஆட்சிக் காலத்தில், கிழக்கிந்தியக் கம்பனியின் உதவியுடன், சிந்து மொழிக்காக மாற்றம் செய்யப்பட்ட அரபி எழுத்துமுறை உருவாக்கப்பட்டது. பிரிவினைக்குப் பின்னர், இந்திய அரசு, அரபி எழுத்து முறையுடன், தேவநாகரி எழுத்து முறையையும் மீண்டும் அறிமுகப்படுத்தியது .
# சிந்தி மொழி

## பாடதிட்டம்

தென்கிழக்குப் பாகிஸ்தானில் உள்ள பாடசாலைகளில் சிந்தி மொழி முதல் மொழியாகப் பயிற்றப்படுகிறது. இந்தியாவில், சிறப்பாக மகாராட்டிர மாநிலத்தில் பல பாடசாலைகள் சிந்திச் சமுதாயத்தினரால் நடத்தப்படுகின்றன. இப் பாடசாலைகளில் சிந்தி கல்வி மொழியாகவோ அல்லது ஒரு பாடமாகவோ இருக்கிறது. சிந்தி மொழி ஏராளமான சொற்களைக் கொண்டது. இதனால், இது இலக்கியங்களை ஆக்குவதற்கு ஏற்ற மொழியாக விளங்கியது. கவிதைகள் உட்படப் பல இலக்கியங்கள் இம்மொழியில் ஆக்கப்பட்டன. சிந்தியின் கிளைமொழிகள் பாகிஸ்தானின், தெற்குப் பஞ்சாப், பலூச்சிஸ்தான், வடமேற்கு முன்னரங்க மாகாணம் ஆகிய இடங்களிலும், இந்தியாவில் குஜராத், ராஜஸ்தான் ஆகிய மாநிலங்களிலும் பேசப்பட்டு வருகின்றன.
# விக்கிப்பீடியா:சென்னை விக்கி பட்டறை 2007

**சென்னை விக்கி பட்டறை (Chennai Wikicamp)** விக்கி தொழில் நுட்பத்தை மையப்படுத்தி பெப்ரவரி 25, 2007 இல், சென்னை Tidel Park இல் நடைபெற்ற ஒரு பட்டறை ஆகும். இது தன்னார்வலர்களாலும், த நாலட்ஜ் பவுண்டேழ்சன் (The Knowledge Foundation) என்னும் நிறுவனத்தாலும் அகில இந்திய நோக்கில் ஆங்கிலத்தில் இடம்பெற்ற ஒரு பட்டறை ஆகும். இந்த பட்டறை "அன்கான்பெரன்ஸ்" ("unconference") முறையில் ஒழுங்கமைக்கப்பட்டது.  
சென்னை விக்கிப் பட்டறைக்கு விக்கிபீடியாவை ஆரம்பித்தவரில் ஒருவரான ஜிம்போ சிறப்பு விருந்தினராக கலந்து கொண்டார்.
# விக்கிப்பீடியா:சென்னை விக்கி பட்டறை 2007

## தமிழ் விக்கிபீடியாவும் சென்னை விக்கி பட்டறையும்

இந்த நிகழ்வுக்கு தமிழ் விக்கிபீடியாவும் குறிப்பிடத்தக்கவாறு பங்களித்தது. தமிழ் விக்கிபீடியா பயனர்களான சுந்தர், கணேஸ், மஹீர் ஆகியோர் அங்கு பயற்சிகள் வழங்கியதுடன், தமிழ் விக்கிபீடியாவையும் பரந்த களங்களில் அறிமுகப்படுத்தி வைத்தனர். மேலும், தமிழ் விக்கிபீடியா சென்னை விக்கி பட்டறை தொடராக பின்வரும் அறிக்கையை வெளியிட்டது.
-
# பிரான்ஸ் தலித் மாநாடு

**பிரான்ஸ் தலித் மாநாடு** பிரான்ஸ் இலங்கைத் தலித் சமூக மேம்பாட்டு முன்னணியிரால் முதன்முறையாக ஒக்டோபர் 20, 21 2007 காலப்பகுதிகளில் பாரிசில் நடைபெறுகிறது. "இலங்கைத் தலித்மக்களின் எதிர்கால சமூக பொருளாதார அரசியல் முன்னேற்றம் கருதிய வேலைத்திட்டங்களை உத்வேகப்படுத்தும் நோக்கில் இம்மாநாடு நடத்தப்பட்டது."  
இந்த மாநாடு தமிழ்த் தேசியத்துக்கு, குறிப்பாக தமிழீழ விடுதலைப் புலிகளுக்கு எதிரான கருத்துப் போக்கை கொண்டுள்ளது என சிலரால் விமர்சிக்கப்பட்டுள்ளது.
# பிரான்ஸ் தலித் மாநாடு

## புகலிடத்தில் சாதியம்

இந்த மாநாடு இலங்கைத் தமிழர்கள் புகலிடத்தில் சாதி தொடர்பாக மேற்கொள்ளும் ஒரு முக்கிய நிகழ்வு ஆகும். புகலிடத்தில் சாதிய சமூகக் கட்டமைப்பின் அழுத்தம் இறுக்கமாக தொடர முடியாவிட்டாலும், திருமணம், ஊர் ஒன்றியங்கள் ஊடாக புகலிடங்களிலும் சாதியக் கட்டமைப்பின் தாக்கம் தொடர்ந்து இருந்தே வருகின்றது என்பது இங்கு குறிக்கத்தக்கது.
# விக்கிப்பீடியா:Nospam

## Pages locked from recreation

: [en] **Administrators:** add a new line here to stop pages being created
: [es] **Administradores:** añadan una nueva línea para evitar que una página vuelva a ser creada
: [nl] **Beheerders:** voeg hier een nieuwe regel toe om het aanmaken van pagina's te voorkomen
: [it] **Amministratori:** aggiungete una riga qui per impedire la creazione di altre pagine
: [de] **Administratoren:** hier eine neue Zeile hinzufügen, um das Neueinstellen einer Seite zu verhindern  
-
-
-
-
-
-
-
-
-
-  
-
-
-
-
-
-  
-
-
-
-
-  
-  
-
-
-
-
-
-  
-
-
-
-
-  
-
-
-
-
-
-
-
-  
-
-
-
-
-
-  
-  
-
-
-
-
-  
-
-
-
-  
-
-
-
-
# விக்கிப்பீடியா:Nospam

## Pages locked from recreation

#### Spambot stuff

-
-
-
-
-
-
-
-
-
-
-
-
-
-
-
# வரிசைமாற்றக் குலத்தின் சுழற் குறியீடு

வரிசைமாற்றங்கள் என்பது கணிதத்தில் மாத்திரமல்ல, பற்பல சூழ்நிலைகளிலும் எல்லாப் பயன்பாடுகளிலும் நேரக்கூடிய ஒரு கணிதக் கருத்து. வரிசை மாற்றங்கள் அவைகளின் சேர்வு என்ற செயல்பாட்டினால் குலம் என்ற கணித அமைப்பாகக் கூடும். அப்படி ஏற்படும் **வரிசைமாற்றக் குலம்** (Permutation Group) ஒவ்வொன்றுக்கும் அதைத் தனிப்படுத்திக் காட்டக் கூடிய ஒரு கருத்து தான் அவைகளின் **சுழற் குறியீடு** (Cycle Index). ஒவ்வொரு வரிசைமாற்றத்திற்கும் ஒரு சுழலமைப்பு உண்டு. ஒரு வரிசைமாற்றக்குலத் திலுள்ள வரிசைமாற்றங்களின் சராசரிச் சுழலமைப்பிற்கு அதன் சுழற்குறியீடு என்று பெயர்.
# வரிசைமாற்றக் குலத்தின் சுழற் குறியீடு

## முறையான வரையறை

<math>n</math> குறியீடுகளின் வரிசைமாற்றங்களின் குலம் <math>G</math> ஒன்றை எடுத்துக் கொள்வோம். <math>G</math> இனுடைய **சுழற்குறியீடு** என்பது கீழே வரையறுக்கப்பட்டபடி நேரும் <math>Z(G)</math> என்ற ஓர் அடையாளப் பல்லுறுப்புக் கோவை. அதன் மாறிகளாகத் திகழ்வது <math>s_1, s_2, ..., s_n</math> என்ற தேரவியலாக் குறியீடுகள்:  
:: <math>Z(G) = Z(G: s_1, s_2, ..., s_n) = \frac{1}{|G|}\sum_{g\in G} s_1^{\lambda_1(g)}s_2^{\lambda_2(g)}... s_n^{\lambda_n(g)}</math> ; இங்கு,  
:: <math>\lambda_k(g)</math> என்பது <math> g</math> -இன் சுழற்பிரிவினையில் உள்ள <math>k</math>-சுழல்களின் எண்ணிக்கை.  
:<math>s_1^{\lambda_1(g)}s_2^{\lambda_2(g)}... s_n^{\lambda_n(g)}</math> என்பது <math>g</math> -இன் சுழலமைப்பு. அதனால் <math>Z(G)</math> ஐ <math>G</math>-இலுள்ள **வரிசைமாற்றங்களின் சராசரிச் சுழலமைப்பு** என்று சொல்லலாம்.  
ஏதாவதொரு <math>\lambda_k(g) </math> வெறும் 1 ஆக இருந்தால், <math>s_k^{\lambda_k(g)}</math> ஐ <math>s_k</math> என்றே எழுதலாம்.  
<math>s_1^{\lambda_1(g)}s_2^{\lambda_2(g)}... s_n^{\lambda_n(g)} </math> ஐ <math> s_{(\lambda)}</math> என்றும் எழுதுவதுண்டு. இங்கு, <math>(\lambda)</math> என்பது <math>(1^{\lambda_1} 2^{\lambda_2} ... n^{\lambda_n})</math> என்ற சுழலமைப்பைக் குறிக்கும்.
# வரிசைமாற்றக் குலத்தின் சுழற் குறியீடு

## எடுத்துக்காட்டுகள்

- <math>S_2 = \{e, (12)\}</math>
:: <math>Z(S_2: s_1, s_2) = \frac{1}{2}(s_1^2 + s_2)</math>  
- <math>S_3 = \{e, (1)(23), (2)(31), (3)(12), (123), (132)\}</math>  
::{|
|-
! வரிசைமாற்றம்
! அதிலுள்ள சுழல்கள்
! சுழலமைப்பு
|-
| e
| மூன்று 1-சுழல்கள்
| <math>s_1^3</math>
|-
| (1)(23)
| ஓர் 1-சுழலும் ஓர் 2-சுழலும்
| <math>s_1 s_2</math>
|-
| (2)(31)
| ஓர் 1-சுழலும் ஓர் 2-சுழலும்
| <math>s_1 s_2</math>
|-
| (3)(12)
| ஓர் 1-சுழலும் ஓர் 2-சுழலும்
| <math>s_1 s_2</math>
|-
| (123)
| ஒரு 3-சுழல்
| <math>s_3</math>
|-
| (132)
| ஒரு 3-சுழல்
| <math>s_3</math>
|}  
::<math>\therefore Z(S_3: s_1, s_2, s_3) = \frac{1}{6}(s_1^3 + 3s_1s_2 + 2 s_3)</math>  
- இதேபோல் <math>Z(S_4) = \frac{1}{24}\(s_1^4 + 3 s_2^2 + 8 s_1 s_3 + 6 s_1^2 s_2 + 6 s_4\)</math>
# வரிசைமாற்றக் குலத்தின் சுழற் குறியீடு

## சமச்சீர் குலத்தின் சுழற் குறியீடு

மேலுள்ள எடுத்துக்காட்டுகளிலிருந்து <math>n</math>-கிரமச் சமச்சீர் குலத்தின் (அதாவது, <math>S_n</math> இன்) சுழற்குறியீட்டைக் கணிப்பதற்கு நமக்குத்தெரிய வேண்டியதெல்லாம் ஒன்றே ஒன்றுதான்: அ-து, <math>S_n</math> **இலுள்ள ஒவ்வொரு சுழலமைப்பு வகையிலும் எத்தனை வரிசைமாற்றங்கள் உள்ளன**, என்பதுதான். இக்கேள்விக்கு விடை கோஷி தேற்றத்தில் இருக்கிறது. அதைப் பயன்படுத்தினால்,  
::<math>Z(S_n: s_1, s_2, ... ) = \(\sum_{\lambda_1+2\lambda_2+...+k\lambda_k = n} \frac{s_1^{\lambda_1}s_2^{\lambda_2}...s_k^{\lambda_k}}{1^{\lambda_1} 2^{\lambda_2} ... k^{\lambda_k}\lambda_1! \lambda_2! ...\lambda_k!}\)</math>  
அல்லது, <math>Z(S_n) = \sum_{(\lambda)\vdash n} \frac{s_{(\lambda)}}{\Pi(\lambda)} = \frac{1}{n!}\sum_{(\lambda)\vdash n} g_{\lambda} s_{\lambda}.</math>  
:: இங்கு <math>\Pi(\lambda) = 1^{\lambda_1} 2^{\lambda_2} ... k^{\lambda_k}\lambda_1! \lambda_2! ...\lambda_k!</math>. மற்றும் <math>g_{\lambda} = \frac{n!}{\Pi({\lambda})}</math>
# வரிசைமாற்றக் குலத்தின் சுழற் குறியீடு

## நான்முகியின் சமச்சீர்கள்

ஓர் ஒழுங்கு நான்முகியின் சுழற்சிச் சமச்சீர் குலத்தில் இவை பன்னிரண்டும் அடக்கம்:
- நான்கு உச்சிப் புள்ளிகளிலிருந்து போகும் நடு அச்சுகளைச் சுற்றி வலச்சுற்றாக <math>120^{\circ}</math> சுழற்சிகள், இடச்சுற்றாக <math>120^{\circ}</math> சுழற்சிகள்; ஆக 8 சுழற்சிகள்;
- எதிரெதிர் ஓரக்கோடுகளின் மையங்களைச் சேர்க்கும் அச்சைச் சுற்றிய <math>180^\circ</math> சுழற்சிகள்; இவை மூன்று;
- ஒரு முற்றொருமைச் செயல்பாடு.  
இவைகளின் செயல்பாட்டினால் ஏற்படும் பாதிப்புகளை மாதிரிக்காக கீழ்க்கண்டபடி அட்டவணைப் படுத்தலாம்:(குறிப்பு: உச்சிகளை 1,2,3,4 என்றும், ஓரக்கோடுகளை 1-2, 1-3, 3-4, .. என்றும் முகங்களை 1-2-3, 2-3-4, .. என்றும் குறிப்போம்).  
| முதல் வகைச் சுழற்சியால் பாதிப்பு: | மாதிரிச் செயற்பாடு | சுழல் | சுழலமைப்பு |
| --- | --- | --- | --- |
| உச்சிகளில் | <math>1\rightarrow 1; 2\rightarrow3\rightarrow4\rightarrow2</math> | (1)(234) | <math>s_1 s_3</math> |
| ஓரக்கோடுகளில் | <math>1-2 \rightarrow 1-3\rightarrow 1-4\rightarrow 1-2;
2-3\rightarrow 3-4\rightarrow4-2\rightarrow 2-3</math> | (1-2 1-3 1-4)(2-3 3-4 4-2) | <math>s_3^2</math> |
| முகங்களில் | <math>1-2-3\rightarrow1-3-4\rightarrow1-4-2;
2-3-4\rightarrow2-3-4</math> | (1-2-3 1-3-4 1-4-2)(2-3-4) | <math>s_1 s_3</math> |  
| 2-வது சுழற்சியால் பதிப்பு | மாதிரிச்செயற்பாடு | சுழல் | சுழலமைப்பு |  |
| --- | --- | --- | --- | --- |
| உச்சிகளில் | <math>1\rightarrow3\rightarrow1;
2\rightarrow4\rightarrow2</math> | (13)(24) | <math>s_2^2</math> |  |
| ஓரக்கோடுகளில் | <math>1-2\rightarrow3-4\rightarrow1-2;1-4\rightarrow3-2\rightarrow1-4;
1-3\rightarrow 1-3; 2-4\rightarrow2-4</math> | (1-2 3-4)(1-4 3-2)(1-3)(2-4) | <math>s_1^2 s_2^2</math> |  |
| முகங்களில் | <math>1-2-3 \rightarrow 1-3-4\rightarrow 1-2-3;
1-2-4\rightarrow 2-3-4\rightarrow 1-2-4</math> | (1-2-3 1-3-4)(1-2-4 2-3-4) | <math>s_2^2</math> | } |  
- **உச்சிகளினிடையில்** இழைக்கப்படும் வரிசைமாற்றக் குலத்தின் சுழற் குறியீடு:  
::<math>\frac{1}{12}\(s_1^4 + 8s_1s_3 + 3 s_2^2\)</math>.  
- **ஓரக்கோடுகளினிடையில்** இழைக்கப்படும் வரிசைமாற்றக் குலத்தின் சுழற் குறியீடு:  
::<math>\frac{1}{12}\(s_1^6 + 8s_3^2 + 3 s_1^2 s_2^2 \)</math>.  
- **முகங்களினிடையில்** இழைக்கப்படும் வரிசைமாற்றக் குலத்தின் சுழற் குறியீடு:  
::<math>\frac{1}{12}\(s_1^4 + 8s_1 s_3 + 3 s_2^2\)</math>
# வரிசைமாற்றக் குலத்தின் சுழற் குறியீடு

## கன சதுரத்தின் சமச்சீர்கள்

முதற்கண் **சுழற்சிச் சமச்சீர்களை** கவனிப்போம். இவை 24. அதாவது:  
- எதிரெதிர் உச்சிகளைச் சேர்க்கும் அச்சுகளைச்சுற்றி <math>120^{\circ}</math> வலச்சுற்றுச்சுழற்சிகள், <math>120^{\circ}</math> இடச்சுற்றுச் சுழற்சிகள்; ஆக 8.
- எதிரெதிர் ஓரக்கோடுகளின் மையங்களைச் சேர்க்கும் அச்சுகளைச் சுற்றி <math>180^{\circ}</math> சுழற்சிகள்; இவை 6.
- எதிர் முகங்களின் மையங்களைச் சேர்க்கும் அச்சுகளைச் சுற்றி <math>90^{\circ}</math> வலச்சுற்றுச் சுழற்சிகள், <math>90^{\circ}</math> இடச்சுற்றுச் சுழற்சிகள்; இவை 6.
- அதே அச்சுகளைச்சுற்றி <math>180^{\circ}</math> சுழற்சிகள்; இவை 3.
- ஒரு முற்றொருமைச் சுழற்சி.  
இவைகளின் செயல்பாட்டினால்  
- **உச்சிகளினிடையில்** இழைக்கப்படும் வரிசைமாற்றக் குலத்தின் சுழற் குறியீடு:  
::<math>\frac{1}{24}\(s_1^8 + 6s_4^2 + 9 s_2^4 + 8s_1^2s_3^2\)</math>.  
- **ஓரக்கோடுகளினிடையில்** இழைக்கப்படும் வரிசைமாற்றக் குலத்தின் சுழற் குறியீடு:  
::<math>\frac{1}{24}\(s_1^{12} +6s_4^3 + 3 s_2^6 + 8s_3^4 + 6 s_1^2 s_2^5 \)</math>.  
- **முகங்களினிடையில்** இழைக்கப்படும் வரிசைமாற்றக் குலத்தின் சுழற் குறியீடு:  
::<math>\frac{1}{24}\(s_1^6 +6 s_1^2 s_4 + 3 s_1^2 s_2^2 + 8 s_3^2 + 6 s_2^3\)</math>
# விக்கிப்பீடியா:ஆண்டு நிறைவுகள்/அக்டோபர் 22

**அக்டோபர் 22**: பன்னாட்டு திக்குவாய் விழிப்புணர்வு நாள்
- 1707 &ndash; **சில்லி கடற்படைப் பேரழிவு** (படம்): பிரித்தானியாவின் நான்கு அரச கடற்படை கப்பல்கள் கடல்வழிநடத்துதலின் தவறால் சில்லி தீவுகளில் மூழ்கியதில் 1,400 கடற்படையினர் உயிரிழந்தனர். இதன் காரணமாக முதலாவது நெடுங்கோட்டுச் சட்டம் 1714 இல் அறிமுகப்படுத்தப்பட்டது.
- 1879 &ndash; தாமசு ஆல்வா எடிசன் தனது முதலாவது தொழில் ரீதியான மின் வெள்ளொளிர் விளக்கைப் பரிசோதித்தார். இது 13½ மணி நேரம் எரிந்தது.
- 1943 &ndash; செருமனி மீது பிரித்தானிய அரச வான்படையினரின் இரண்டாவது நெருப்புப்புயல் தாக்குதலின் போது, காசெல் நகரில் 10,000 பேர் கொல்லப்பட்டனர், 150,000 பேர் வீடுகளை இழந்தனர்.
- 1965 &ndash; இந்தியா-பாக்கித்தான் இடையான இரண்டாம் காஷ்மீர் போர் முடிவுக்கு வந்தது.
- 1975 &ndash; சோவியத்தின் ஆளில்லா விண்கலம் வெனேரா 9 வெள்ளிக் கோள் மீது தரையிறங்கியது.
- 2007 &ndash; எல்லாளன் நடவடிக்கை: இலங்கையின் அனுராதபுரம் இலங்கை வான்படைத் தளம் மீது விடுதலைப் புலிகளின் கரும்புலிகள் நடத்திய தாக்குதலில் கரும்புலிகள் 20 பேரும், படையினர் 14 பேரும் கொல்லப்பட்டு பல வானூர்திகள் அழிக்கப்பட்டன.
- 2008 &ndash; இந்தியா சந்திரனை நோக்கிய சந்திரயான்-1 என்ற முதலாவது ஆளில்லா விண்கலத்தை ஏவியது.
**மிரோன் வின்சுலோ** (இ.&nbsp;1864) **செ. இராசநாயகம்** (பி.&nbsp;1870) **அ. மாதவையா** (இ.&nbsp;1925)
# விக்கிப்பீடியா:முதற்பக்கக் கட்டுரைகள்/அக்டோபர் 21, 2007

இராஜராஜ சோழனின் சிலை]]
சோழர்களின் புகழ் பெற்ற மன்னருள் முதலாம் இராஜராஜன் முதன்மையானவன். கி.பி 985 முதல் கி.பி 1012 வரை சோழ நாட்டைப் பெரும் புகழுடன் ஆட்சி புரிந்தவன் மாமன்னன் **இராஜராஜன்**. இராஜராஜ சோழன் இடைக்கால சோழ மன்னர்களில் மிக உன்னதமானவன். இவன் கி.பி 957 முதல் கி.பி 973 வரை சோழ நாட்டை ஆண்ட சுந்தர சோழனுடைய இரண்டாவது மகனாவான். சுந்தர சோழனுக்கும் சேர நாட்டு வானவன் மாதேவிக்கும் ஐப்பசி திங்கள் சதய நன்னாளில் பிறந்த இவனது இயற்பெயர் "அருண்மொழிவர்மன்". இவன் ஆட்சியின் 3ம் ஆண்டு முதலே ராஜ ராஜ சோழன் எனப்பட்டான் (988) தந்தை இறந்ததும் இவன் உடனடியாகப் பதவிக்கு வரவில்லை. 12 வருடகால உத்தம சோழனின் ஆட்சிக்குப் பின்னரே இவன் ஆட்சிப் பொறுப்பை ஏற்றுக்கொண்டான். விசயாலய சோழன் நிறுவிய சோழ அரசு இவன் காலத்திலும் இவன் மகன் இராஜேந்திர சோழன் காலத்திலும் மிக உயர்நிலை எய்தியது. இராஜராஜனின் காலம் பிற்காலச் சோழர் வரலாற்றில் மட்டுமன்றித் தென்னிந்திய வரலாற்றிலேயே ஒரு பொற்காலமாகும்.  
---  
**பிரித்தானிய கன்னித் தீவுகள்** கரிபியத்தில் போட்ட ரிக்கோவுக்கு கிழக்கில் அமைந்துள்ள பிரித்தானிய கடல்கடந்த மண்டலமாகும். இது கன்னித் தீவுக் கூட்டத்தின் ஒரு பகுதியில் அமைந்துள்ளது தீவுக் கூட்டத்திந் எஞ்சிய பகுதியில் அமெரிக்க வெர்ஜின் தீவுகள் அமைந்துள்ளது. பிரித்தானிய கன்னித் தீவுகளில் டொர்டோலா, வெர்ஜின் கோர்டா, அனேகாடா, ஜோஸ்ட் வன் டைக் என்ற முக்கிய நான்கு தீவுகளும் மேலும் பல சிறிய தீவுகளும் மணல்மேடுகளும் காணப்படுகின்றன. இங்கு அண்ணளவாக 15 தீவுகளில் குடியேற்றங்கள் காணப்படுகின்றன. மண்டலத்தில் காணப்படும் மிகப்பெரிய தீவான டொர்டோலா சுமார் 20 கி.மீ. (சுமார் 12&nbsp;மைல்) நீளமும் 5&nbsp;கி.மீ.(சுமார் 3&nbsp;மைல்) அகலமும் கொண்டதாகும். இம்மண்டலம் அண்ணளவாக 22,000 மக்களைக் கொண்டுள்ளது இதில் சுமார் 18,000 பேர் டொர்டோலாவில் வசிக்கின்றனர். மண்டலத்தின் தலைநகரான ரோட் டவுண் டொர்டோலா தீவில் அமைந்துள்ளது.
# விக்கிப்பீடியா:ஆண்டு நிறைவுகள்/அக்டோபர் 24

**அக்டோபர் 24**: ஐக்கிய நாடுகள் நாள் (1945)
- 1648 &ndash; வெஸ்ட்ஃபாலியா அமைதி ஒப்பந்தம் முப்பதாண்டுப் போரை முடிவுக்குக் கொண்டு வந்தது.
- 1795 &ndash; போலந்து-லித்துவேனியா பொதுநலவாயம் கலைக்கப்பட்டு, அதனை ஆஸ்திரியா, புருசியா, மற்றும் உருசியா ஆகியன தமக்குள் பங்கிட்டுக் கொண்டன.
- 1801 &ndash; **மருது பாண்டிய சகோதரர்களும்** (படம்) அவர்கள் குடும்பத்தைச் சேரந்த 500க்கும் மேற்பட்ட மன்னர் குடும்பத்தாரும் வெள்ளையர்களால் தூக்கிலிடப்பட்டனர்.
- 1851 &ndash; யுரேனசு கோளைச் சுற்றும் உம்பிரியல், ஏரியல் ஆகிய நிலாக்களை வில்லியம் இலாசல் கண்டுபிடித்தார்.
- 1911 &ndash; வட கரொலைனாவில் ரைட் சகோதரர்கள் தமது வானூர்தியில் வானில் 9 நிமிடங்கள் 45 செக்கன்கள் பறந்தார்கள்.
- 1945 &ndash; ஐக்கிய நாடுகள் அமைப்பு ஆரம்பிக்கப்பட்டது.
- 1994 &ndash; கொழும்பில் தேர்தல் கூட்டத்தில் நடந்த குண்டுவெடிப்பில் ஐக்கிய தேசியக் கட்சியின் அரசுத்தலைவர் வேட்பாளர் காமினி திசாநாயக்கா உட்பட 52 பேர் கொல்லப்பட்டனர்.
**ஆர். கே. லட்சுமண்** (பி.&nbsp;1921)**மு. கதிரேசனார்** (இ.&nbsp;1953)**எஸ். எஸ். ராஜேந்திரன்** (இ.&nbsp;2014)
# காசுமீரி மொழி

**காசுமீரி மொழி** ஒரு வடமேற்கு இந்திய-ஆரிய மொழியாகும். இது, முக்கியமாக இந்திய மாநிலமான சம்மு காசுமீரின் காசுமீர் பள்ளத்தாக்குப் பகுதியில் பேசப்படுகிறது. இம் மொழி பேசும் 7,147,000 தொகையினரில், 6.797.587 பேர் இந்தியாவிலும் மிகுதிப் பேர், 353,064 பாகித்தானிலும் உள்ளனர். இந்திய-ஐரோப்பிய மொழிக் குடும்பத்தின், இந்திய-ஆரியப் பிரிவைச் சேர்ந்த இந்த மொழி புவியியல் அடிப்படையிலான துணைக் குழுவான தார்டிக் மொழிகள் குழுவில் அடங்குகிறது. இது இந்தியாவின் அட்டவணைப் படுத்தப்பட்ட 23 மொழிகளுள் ஒன்றாகும்.
# காசுமீரி மொழி

## எழுத்து வடிவம்

காசுமீரி ஒரு வினை இரண்டாவதாக வரும் சொல் ஒழுங்கு (V2 word order) கொண்ட ஒரு மொழியாகும். சாரதா எழுத்து முறையில் எழுதப்பட்ட சில ஆவணங்கள் இருந்தபோதும் காசுமீரி மொழி அண்மைக்காலம் வரை பேச்சு மொழியாகவே இருந்தது. பின்னர் இது பார்சிய-அரபி எழுத்துக்களில் எழுதப்பட்டது. தற்போது இம்மொழி, பார்சிய-அரபியில் அல்லது தேவநாகரி எழுத்தில் எழுதப்பட்டு வருகிறது. எழுதும் போது உயிர் எழுத்துக்களை எப்பொழுதும் பயன்படுத்துவதனால், பார்சிய-அரபியில் எழுதப்படும் மொழிகளுள் காசுமீரி தனித்துவமானது ஆகும்.
# காசுமீரி மொழி

## மொழிப் பயன்பாடு

பல்வேறு அரசியற் காரணங்களினாலும் போதிய கல்வி வசதிகள் இல்லாமையாலும் காசுமீரி மொழிக் கல்வி பெரிதும் புறக்கணிக்கப்பட்ட நிலையிலேயே காணப்படுகின்றது. இதனைப் பேசுவோர் தொகையும் குறைந்து வருகிறது. சம்மு காசுமீரி மாநிலத்தின் உத்தியோக மொழி காசுமீரி அல்ல என்பதும், இத் தகுதியை உருது மொழியே பெற்றுள்ளது என்பதும் குறிப்பிடத் தக்கது. காசுமீரி பேசுவோரிற் சிலர் இரண்டாவது மொழியாக ஆங்கிலம் அல்லது இந்தியைப் பயன்படுத்துகின்றனர். கடந்த சில பத்தாண்டுகளாக காசுமீரி மொழி இப்பகுதியிலுள்ள பல்கலைக் கழகங்களிலும், கல்லூரிகளிலும் பாடமாக அறிமுகப் படுத்தப்பட்டுள்ளது. தற்போது பாடசாலைகளுக்கான பாடத் திட்டங்களிலும் இதனைச் சேர்த்துக் கொள்வதற்கான முயற்சிகள் நடைபெறுகின்றன.
# காசுமீரி மொழி

## இலக்கியம்

சார்ச்சு ஆபிரகாம் கிரியர்சன் என்பவர், 1919 ஆம் ஆண்டில் எழுதும்போது, தார்டிக் மொழிகளில் காசுமீரி மட்டுமே இலக்கியத்தைக் கொண்ட மொழி என்று குறிப்பிட்டார். காசுமீரி மொழியில் காணப்படும் இலக்கியங்கள் சுமார் 750 ஆண்டுகள் வரை பழமையானவை. இதுவே ஆங்கிலம் உள்ளிட்ட பல நவீன மொழி இலக்கியங்களின் வயதாக உள்ளது.
# நந்தனார்

**நந்தனார்** என்னும் தலைப்பில் கீழுள்ள கட்டுரைகள் உள்ளன:  
- நந்தனார் - திருநாளைப் போவார் நாயனார்
- நந்தனார் சரித்திரம் - காவியம்
- நந்தனார் (1933 திரைப்படம்)
- பக்த நந்தனார் (1935 திரைப்படம்)
- நந்தனார் (1942 திரைப்படம்)
# வார்ப்புரு:நடப்பு நிகழ்வுகள்/தலைப்புச் செய்திகள்

- இசுரேல் **சோமாலிலாந்தை** (படம்) ஒரு விடுதலை பெற்ற நாடாக அதிகாரப்பூர்வமாக அங்கீகரித்து, அவ்வாறு செய்த முதல் நாடாக மாறியது.
- ஆத்திரேலியா, சிட்னியில் உள்ள பொண்டாய் கடற்கரையில் யூதர்களின் அனுக்கா கொண்டாட்டத்தின் போது நடந்த **துப்பாக்கிச் சூட்டுத் தாக்குதலில்** துப்பாக்கிதாரி உட்பட 16 பேர் கொல்லப்பட்டனர்.
- **தித்வா புயல்** இலங்கையைத் தாக்கியதில் ஏற்பட்ட வெள்ளப்பெருக்காலும், நிலச்சரிவுகளினாலும் குறைந்தது 647 பேர் உயிரிழந்தனர், 181 பேர் காணாமல் போயினர்.
- பழம்பெரும் நடிகையும், பரதநாட்டியக் கலைஞருமான **குமாரி கமலா** தனது 91-ஆவது அகவையில் கலிபோர்னியாவில் காலமானார்.  
<div>அண்மைய இறப்புகள்: **சு. கிருஷ்ணசாமி மா. கருணாநிதி செ. இராசதுரை**</div>  
<div>தொடர் நிகழ்வுகள்: இசுரேல்-அமாசு போர் பிற நிகழ்வுகள்</div>
# வரிசைமாற்றத்தைப் பற்றிய கோஷி தேற்றம்

கணிதத்தில் ஓர் n-கணத்தின் **வரிசைமாற்றம்** என்பது அவ்வுறுப்புக்களை ஒரு வரிசையிலிருந்து வேறொரு வரிசைக்கு மாற்றும் செயற்பாடு. ஒவ்வொரு வரிசைமாற்றத்திற்கும் அதிலுள்ள சுழல்களைப்பொருத்து அதன் (சுழல்)வகை தீர்மானிக்கப்படுகிறது. எடுத்துக்காட்டாக,
<math>\begin{pmatrix}
1 & 2 & 3 & 4 & 5 & 6 & 7 & 8 & 9\\
2 & 4 & 3 & 9 & 7 & 8 & 5 & 6 & 1
\end{pmatrix}</math>
என்ற 9-வரிசைமாற்றத்தில்
:: ஓர் 1-சுழல், இரண்டு 2-சுழல்கள், மற்றும் ஒரு 4-சுழல்
உள்ளன. இதனால் இதன் சுழல்வகை <math>1 2^2 4</math> என்ற குறியீட்டால் குறிக்கப்படும். இதே சுழல்வகையைக் கொண்டதாக எத்தனை 9-வரிசைமாற்றங்கள் இருக்கமுடியும் என்ற கேள்விக்கு **கோஷி** (1789-1857) **தேற்றம்** விடை தருகிறது. அதன்படி இவ்வகையில் 11,340 வரிசைமாற்றங்கள் இருக்கின்றன.
# வரிசைமாற்றத்தைப் பற்றிய கோஷி தேற்றம்

## தேற்றம்

ஓர் <math>n</math>-வரிசைமாற்றத்தில்  
: <math>j_1 \quad 1</math>-சுழல்கள்,
:<math>j_2 \quad 2</math>-சுழல்கள்,
:....,
:<math>j_k \quad k</math>-சுழல்கள்  
இருந்தால், வரிசைமாற்றத்தின் வகை (type) <math> 1^{j_1}2^{j_2}...k^{j_k}</math> என்று சொல்லப்படும். சுருக்கமாக வகை <math>(j)</math> என்றும் சொல்லலாம். நிச்சயமாக
::<math>1j_1 + 2j_2 + ... +kj_k = n</math>.  
இவ்வகையிலுள்ள <math>n</math>-வரிசைமாற்றங்களின் எண்ணிக்கை =  
:: <math>\frac{n!}{ 1^{j_1}2^{j_2}...k^{j_k}. {j_1}!{j_2}!...{j_k}!}</math>  
<math>\Pi(j) = 1^{j_1}2^{j_2}...k^{j_k}. {j_1}!{j_2}!...{j_k}!</math>
என்ற குறியீட்டைப் பயன்படுத்தி இவ்வெண்ணிக்கையை <math>\frac{n!}{\Pi(j)}</math> என்று சுருக்கமாகவும் சொல்லலாம்.
# வரிசைமாற்றத்தைப் பற்றிய கோஷி தேற்றம்

## எடுத்துக்காட்டுகள்

- <math>(1 2^2 4)</math> என்ற சுழல்வகையில் உள்ள 9-வரிசைமாற்றங்களின் எண்ணிக்கை = <math>\frac{9!}{1\times2^2\times4\times2!} = 11,340.</math>
- <math>(1 2^2</math>) என்ற சுழல்வகையில் உள்ள 5-வரிசைமாற்றங்களின் எண்ணிக்கை = <math>\frac{5!}{1\times2^2\times2!} = 15.</math>
# வரிசைமாற்றத்தைப் பற்றிய கோஷி தேற்றம்

## நிறுவலின் சாயல்

ஒரு மாதிரிக்காக 27 குறியீடுகள் கொண்ட ஒரு கணத்தின் வரிசைமாற்றங்களில் (j) = <math>1^2.2^5.3.4^3</math> என்ற சுழல்வகையை கவனிப்போம். இவ்வரிசைமாற்றம்  
::(.)(.)(..)(..)(..)(..)(..)(...)(....)(....)(....)  
என்ற வகையில் இருக்கும். அடைப்புக் குறிகளுக்குள் இருக்கும் ஒவ்வொரு புள்ளியின் இடத்திலும் 27 குறியீட்டிலிருந்து ஒன்றை (எந்த குறியீட்டையும் இரட்டிக்காமல்) பொருத்திவிட்டால் நமக்கு வேண்டிய ஒரு வரிசைமாற்றம் கிடைத்துவிடும். மொத்தம் 27! வழிகளில் இதைச்செய்யலாம். ஆனால் பல முறைகள் ஒரே வரிசைமாற்றத்தில் வந்து முடியும். இப்படி நேரும் இரட்டிப்புகளை நம் எண்ணிக்கையிலிருந்து தள்ளிவிட வேண்டும். இந்த இரட்டிப்புகள் இரண்டு விதமாக நேரலாம்:  
- உதாரணமாக,
:: மூன்று 4-சுழல்கள் நேரும்போது, சுழல்களின் சேர்வை பரிமாறக்கூடியதாதலால்,
:: <math>(1234)(5678)(9\quad10\quad11\quad12)</math> ஐ
:: <math>(5678)(9\quad10\quad11\quad12)(1234)</math> என்றோ, அல்லது
:: <math>(5678)(1234)(9\quad10\quad11\quad12)</math> என்றோ
எழுதலாம். ஆனால் இவையெல்லாம் ஒரே வரிசைமாற்றத்தையே குறிக்கும்.  
- மற்றும், ஒரு சுழலை அதன் சுற்றுவரிசையை பாதிக்காமல் எந்த குறியீட்டிலும் தொடங்கலமாதலல்,
:: (5678) என்ற சுழல் (6785), அல்லது, (7856) என்றோ மொத்தம் நான்கு முறைகளில் எழுதப்படலாம்.
:: ஒவ்வொரு <math>i</math>-சுழலும் <math>i</math> முறைகளில் மாற்றி எழுதப்படலாம்.
இதனால் எண்ணிக்கையை சரியாகக் கணக்கிடுவதற்கு 27! என்ற எண்ணிக்கையை <math>1^2.2^5.3.4^3.2!.5!.3!</math> ஆல் வகுக்கவேண்டும்.  
இதே நியாயத்தினால்தான் தேற்றத்தின் நிறுவலும் தீர்மானிக்கப்படுகிறது.
# வார்ப்புரு:ஈழப்போர்ச் செய்திகள் அக்டோபர் 2007

- அக்டோபர் 26 - திஸ்ஸமகாராம பகுதியில் ஆயுதம் தரித்த புலிகள் ஊடுருவியுள்ளதாக பொய்யான செய்தியொன்றை ஒலிபரப்பியதாகக் குற்றங்சாட்டி ஏபிசி வானொலிச் சேவைகள் இலங்கையில் தடை செய்யப்பட்டன.(டெயிலி மிரர்)
- அக்டோபர் 26 - வவுனியாவில் அமுக்கவெடி வெடித்ததில் 6 இலங்கைப் படையினர் கொல்லப்பட்டனர். 4 பேர் படுகாயமடைந்தனர். (டெயிலி மிரர்)
- அக்டோபர் 25 - இலங்கையின் தெற்கில் திஸ்ஸமகாராமையில் இலங்கை கடற் படையினர் பயணித்த பேருந்தை புலிகளின் கரந்தடி அணியொன்று வழிமறித்து தாக்கியதில் 6 இலங்கை கடற்படையினர் கொல்லப்பட்டதாகப் புலிகள் தெரிவித்துள்ளனர். இலங்கைப் படையினர் இதனை மறுத்துள்ளனர். (தமிழ்நெட்), (பிபிசி)
- அக்டோபர் 25 - மன்னார் பெரியமடுவில் இலங்கைப் படையினர் நடத்திய எறிகணைத் தாக்குதலில் நிறைமாதக் கர்ப்பிணித் தாய் உள்ளிட்ட ஒரே குடும்பத்தைச் சேர்ந்த 4 பேர் படுகொலை செய்யப்பட்டனர். சிறுவர்கள் உட்பட 7 பேர் படுகாயமடைந்தனர். (புதினம்)
- **எல்லாளன் நடவடிக்கை**:
- அக்டோபர் 25 - புலிகளின் கட்டுப்பாட்டில் உள்ள வன்னி பெருநிலப்பரப்பில் எல்லாளன் நடவடிக்கையில் பங்கெடுத்த 21 சிறப்புக் கரும்புலிகளுக்கு அஞ்சலி செலுத்தும் நிகழுவுகள் பல ஒழுங்குச் செய்யப்பட்டன.(புதினம்), (தமிழ்நெட்)
- அக்டோபர் 23 - இலங்கை இராணுவத்தினர் தாக்குதலில் பங்கெடுத்து கொல்லப்பட்ட 21 கரும்புலிகளது நிர்வாண உடல்களை அனுராதபுர நகரில் மக்கள் பார்வைக்காக எடுத்துச் சென்றனர்.(தமிழ்நெட்), (லங்கடீசென்ட்), (பதிவு)
- அக்டோபர் 22 - வவுனியாவில் இருந்து புறப்பட்ட பெல்-212 வகை உலங்குவானூர்தி ஓன்று அனுராதபுரத்துக்கு 12 கி.மீ. தொலைவில் மிகிந்தலைக்கு அருகில் வீழ்ந்து நொருங்கியதில் இதில் பயணம் செய்த 4 இலங்கை வான்படை வீரர்கள் இறந்தனர்.
- அக்டோபர் 22 - அநுராதபுரம் வான் படைத்தளத்தின் மீது விடுதலைப் புலிகள் அதிகாலை வான், மற்றும் தரை என நடத்திய இரு முனைத் தாக்குதலில் 8 வானூர்திகள் அழிக்கப்பட்டு 14 படையினர், மற்றும் 21 புலிகள் கொல்லப்பட்டனர். (நியூஸ் லிட்.), (புதினம்)
- அக்டோபர் 18 - மன்னாரில் இருந்து இந்தியா நோக்கி சென்று கொண்டிருந்த அகதிகள் படகொன்றின் மீது இலங்கைக் கடற்படையின சுட்டதில் இரண்டு குழந்தைகளும் ஒரு முதியவரும் இறந்தனர். குழந்தைகளின் தாயார் மறும் இரு குழந்தைகள் படுகாயமடைந்தனர். (தமிழ்நெட்)
- அக்டோபர் 15 - தெற்கு இலங்கையின் யால சரணாலயம் அமைந்துள்ள பகுதியில் இருந்த இராணுவ முகாம் ஒன்றை விடுதலைப் புலிகள் தாக்கி அழித்தனர். 6 இராணுவத்தினர் கொல்லப்பட்டதாகப் புலிகள் தெரிவித்துள்ளனர். (தமிழ்நெட்)
- அக்டோபர் 7- கொழும்பில் அக்டோபர் 6இல் கடத்தப்பட்ட யாழ் பல்கலைக்கழக சிரேஷ்ட கணித விரிவுரையாளர் பொ. மகினன் (அகவை 62) அவர்களின் சிதைந்த உடல் வெள்ளவத்தையில் கண்டுபிடிக்கப்பட்டது.(தமிழ்நெட்)
# கோனார்

**கோனார்** (*Konar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் மாடு வளர்ப்பதை தொழிலாக கொண்டவர்கள். இவர்களை தற்காலத்தில் யாதவர்கள் என்றும் குறிப்பிடுகின்றனர். மேலும் *ஆயர்* மற்றும் *இடையர்* என்றும் அழைக்கப்படுகிறார்கள். பண்டைய சங்க இலக்கியங்களில் முல்லை (வனப் பகுதி) வாசிகளாகக் காணப்படுகின்றனர்.  
தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.
# கோனார்

## சொற்பிறப்பு

ஆல்ஃப் ஹில்டெபீட்டல் கூற்றுப்படி, கோனார் ஒரு தமிழ் சாதியாகும், அவர்கள் கிருஷ்ணர் சார்ந்த ஜாதியான யாதவரை தங்கள் பிறப்பிடமாகக் கருதுகின்றனர். பல வைணவ நூல்கள் கிருஷ்ணரை ஆயர் சாதி அல்லது கோனார், குறிப்பாக ஆண்டாள் தேவியால் இயற்றப்பட்ட திருப்பாவை, குறிப்பாக கிருஷ்ணரை "ஆயர் குலத்து மணி விளக்கே" என்று குறிப்பிடுகின்றன. *கோனார்* மற்றும் *கோவலர்* ஆகிய பெயர்கள் *கோன்* என்ற தமிழ் வார்த்தையிலிருந்து பெறப்பட்டவை ஆகும். இது "ராஜா" மற்றும் "கால்நடை வளர்ப்போர்" என்று பொருள்படும். இந்த வார்த்தை சமசுகிருத வார்த்தையான *கோ* (மாடு) என்பதிலிருந்து அல்லது தமிழ் வார்த்தையான *கோல்* (கால்நடை வளர்ப்பவர்) என்பதிலிருந்து பெறப்பட்டவையாகும். இடையர் என்பது ஒரு மாடு வளர்ப்பவருக்கு தமிழில் பொதுவாகப் பயன்படுத்தப்படும் வார்த்தையாகும்.  
இவர்கள் கால்நடை மேய்த்தல் தொழிலைச் செய்பவர்களாக இருந்தனர். தமிழ்நாடு சாதிகள் பட்டியல் காட்டும் பிற்படுத்தப்பட்ட சாதிகளில் இவர்கள், தமிழரான இடையர்கள் ஆவர். இவர்களோடு தெலுங்கர்களான வடுக அஸ்தாந்திர கொல்லா பிரிவினரையும் சேர்த்து யாதவர் என்று அழைக்கப்படுகின்றனர்.
# கோனார்

## வரலாறு

இடைக்கால கல்வெட்டுகளின்படி, கோனர்கள் யாதவ வம்சாவளியைச் சேர்ந்த நந்தபுத்திரர்கள் என்று குறிப்பிடப்படுகிறார்கள். வரலாற்று ரீதியாக அவர்களில் சிலர் மன்னர்கள் மற்றும் தலைவர்கள் போன்ற பதவிகளை வகித்துள்ளனர்.
# கோனார்

## இதையும் பார்க்கவும்

யாதவர்
# வார்ப்புரு:ஈழப்போர்ச் செய்திகள் செப்டம்பர் 2007

- செப்டம்பர் 1 - மன்னாரில் பாசித்தென்றலில் இலங்கை இராணுவத்தினர் நடத்திய கிளைமோர் தாக்குதலில் 8 பொதுமக்கள் படுகொலை செய்யப்பட்டுள்ளனர். மேலும் 6 பேர் காயமடைந்தனர். (புதினம்)
- செப்டம்பர் 2 - இலங்கை இராணுவத்தினர் தாம் மன்னார், சிலாவத்துறையை புலிகளிடம் இருந்து மீட்டெடுத்திருப்பதாக அறிவித்தனர். பல்லாயிரக்கணக்கான தமிழர்கள் அகதிகளாக இடம்பெயர்ந்திருக்கின்றனர். (தினக்குரல்)
- செப்டம்பர் 7 - மட்டக்களப்பு வந்தாறுமூலை உப்போடை வீதியில் மண் ஏற்றிச் சென்ற உழவு இயந்திரம் அமுக்க வெடியில் சிக்கியதில் மூவர் கொல்லப்பட்டனர். (புதினம்)
- செப்டம்பர் 12 - அவுஸ்திரேலியாவில் "அகதி" தகுதிநிலை கோரியிருந்த 83 தமிழர்களில் 72 பேருக்கு அகதி தகுதிநிலை அளிக்கப்படுவதாக அவுஸ்திரேலியா அரசாங்கம் அறிவித்துள்ளது. (புதினம்)
- செப்டம்பர் 16 - தமிழீழ விடுதலை ஆதரவாளர் ஒருங்கிணைப்புக் குழுவின் தலைவர் பழ. நெடுமாறன் யாழ்ப்பாணத்துக்கு படகுகளில் உணவுப் பொருட்கள் கொண்டு செல்ல முயற்சித்தபோது கைது செய்யப்பட்டு விடுவிக்கப்பட்ட பின்னர் ஆரம்பித்த உண்ணாநோன்பை முதல்வர் மு. கருணாநிதியின் உறுமொழியை அடுத்து 4 நாட்களில் முடித்துக் கொண்டார். (புதினம்)
- செப்டம்பர் 20 - முல்லைத்தீவு புதுக்குடியிருப்பு தமிழர் புனர்வாழ்வுக் கழக நடுவப் பணிமனை மற்றும் அதனை அண்மித்த பகுதிகளில் இலங்கை வானூர்திகள் மொத்தம் 16 குண்டுகள் வீசித் தாக்கியதில் ஒரு பணியாளர் உட்பட 6 பொதுமக்கள் படுகாயமடைந்தனர். (புதினம்)
- செப்டம்பர் 26 - மன்னாரில் விடுதலைப் புலிகளின் கட்டுப்பாட்டுப் பகுதியான கல்விளானில் இடம்பெற்ற கிளைமோர்த் தாக்குதலில் அருட்திரு நிக்கலஸ்பிள்ளை பாக்கியரஞ்சித் அவர்கள் கொல்லப்பட்டார். இராணுவத்தின் ஆள ஊடுருவும் படையினரே இதற்குக் காரணம் எனப் புலிகள் தெரிவித்தனர். (தமிழ்நெட்)
- செப்டம்பர் 28 - திருகோணமலை புல்மோட்டைக் கடற்பரப்பில் இலங்கைக் கடற்படையின் 17 டோறாப் படகுகளைக் கொண்ட பெரும் அணிமீது கடற்புலிகள் நடத்திய தாக்குதலில் மூன்று படகுகள் முற்றாக சேதமடைந்துள்ளன. மூன்று கடற்புலிகள் கொல்லப்பட்டனர். (புதினம்)
# வார்ப்புரு:ஈழப்போர்ச் செய்திகள் ஆகஸ்ட் 2007

- ஆகஸ்ட் 1 - யாழ்ப்பாணம் கொக்குவில் பகுதியில் யாழ். பல்கலைக்கழக மாணவரும் இளம் ஊடகவியலாளருமான சகாதேவன் நிலக்சன் (வயது 24) சுட்டுக்கொலை செய்யப்பட்டார். (புதினம்)
- ஆகஸ்ட் 2 - யாழ்ப்பாணத்தில் தணிகாசலம் சசிரூபன் (வயது 25) என்ற மாணவர் சுட்டுக்கொலை செய்யப்பட்டார். (புதினம்)
- ஆகஸ்ட் 4 - யாழ்ப்பாணத்தில் துப்பாக்கிச் சூட்டுக்கு இலக்காகி படுகாயமடைந்திருந்த மாணவர் பாலசிங்கம் சுரேஸ் (வயது 21) உயிரிழந்தார். (புதினம்)
- ஆகஸ்ட் 8 - அம்பாறை கஞ்சிக்குடிச்சாறுப் பகுதியில் தாக்குதல் நடவடிக்கைக்காக இறங்கிய இலங்கை சிறப்பு அதிரடிப்படையினருக்கும் விடுதலைப் புலிகளுக்கும் இடையில் இடம்பெற்ற மோதலில் 4 படையினர் கொல்லப்பட்டனர். (புதினம்)
- ஆகஸ்ட் 8 - யாழ்ப்பாணம் தென்மராட்சியில் பொதுமக்கள் இருவர் அடையாளம் தெரியாத ஆயுததாரிகளினால் சுட்டுப் படுகொலை செய்யப்பட்டனர். (புதினம்)
- ஆகஸ்ட் 12 - யாழ்ப்பாணம் தச்சன்தோப்புப் பகுதியில் நிகழ்ந்த கிளைமோர் தாக்குதலில் 4 இலங்கை இராணுவத்தினர் கொல்லப்பட்டு 13 பேர் படுகாயமடைந்தனர். (புதினம்)
- ஆகஸ்ட் 13 - நெடுங்கேணியில் பயணிகள் பேருந்து] மீது இலங்கை வான்படையின் மிக் ரக வானூர்தி நடத்திய தாக்குதலில் சுபாஜினி (வயது 20) என்ற இளம்பெண் கொல்லப்பட்டார். (புதினம்)
- ஆகஸ்ட் 15 - கொழும்பில் தினக்குரல் ஊடகவியலாளர் கே. பி. மோகன் என்பவர் மீது வைத்து அசிட் வீசப்பட்டதில் அவர் படுகாயமடைந்தார். (டெய்லி மிரர்)
- ஆகஸ்ட் 20 - வவுனியாவில் செட்டிகுளம் உலுக்குளம் பகுதியில் காவற்படை சோதனை நிலையம் மீது நடத்தப்பட்ட தாக்குதலில் மூன்று பெண் ஊர்காவல் படையினர் உட்பட நான்கு ஊர்காவல் படையினரும் சாரதியொருவரும் கொல்லப்பட்டதுடன் இருவர் படுகாயமடைந்தனர். (தினக்குரல்)
- ஆகஸ்ட் 20 - யாழ்ப்பாணம், கஸ்தூரியார் வீதியில் டெனிஸ் கண்ணிவெடி அகற்றும் பிரிவைச் சேர்ந்த ஒருவர் சுட்டுக் கொல்லப்பட்டதுடன், ஒருவர் படுகாயமடைந்துள்ளார். (தினக்குரல்)
# வார்ப்புரு:ஈழப்போர்ச் செய்திகள் ஜூலை 2007

- ஜூலை 6 - கிழக்கிலங்கையில் குடும்பிமலையில் இடம்பெற்ற சண்டையில் ஆறு இராணுவத்தினர் விடுதலைப் புலிகளால் கொல்லப்பட்டனர். (பிபிசி)
- ஜூலை 10 - விடுதலைப் புலிகள் அமைப்புக்கு உதவி செய்ததாகக் குற்றஞ் சாட்டப்பட்டு தமிழர் ஒருவர் சிட்னியில் கைது செய்யப்பட்டார். (சிட்னி மோர்னிங் ஹெரால்ட்)
- ஜூலை 10 - மாங்குளம் பகுதியில் தமிழீழ சுகாதார சேவைக்குச் சொந்தமான வாகனம் ஒன்றின் மீது நடத்தப்படட கிளேமோர் கண்ணிவெடி தாக்குதலில் தமிழீழ சுகாதார சேவைகள் பிரிவு பணியாளர்கள், பொதுமக்கள் உட்பட 5 பேர் கொல்லப்பட்டுள்ளதாகவும், வேறு இருவர் காயமடைந்துள்ளதாகவும் விடுதலைப் புலிகள் தெரிவித்துள்ளனர். (புதினம்)
- ஜூலை 11 - முல்லைத்தீவு அளம்பிலில் தேவாலயம் மற்றும் மீன்வாடிகள் மீது சிறிலங்கா வான்படையினர் நடத்திய தாக்குதலில் சிறுவன் உட்பட பொதுமக்கள் இருவர் கொலை செய்யப்பட்டுள்ளனர். ஒரு வயதுக்குழந்தை உட்பட பொதுமக்கள் 11 பேர் படுகாயமடைந்துள்ளனர். (புதினம்)
- ஜூலை 11 - கிழக்கிலங்கையில் குடும்பிமலை பகுதியை கைப்பற்றியதுடன் கிழக்கிலங்கையை முழுமையாக தமது கட்டுப்பாட்டுக்குள் கொண்டுவந்துவிட்டதாக இலங்கை இராணுவம் கூறியுள்ளது. (பிபிசி)
- ஜூலை 12 - வவுனியாவில் பறந்து கொண்டிருந்த இலங்கை வான்படையின் கிபீர் வானூர்தியை வானூர்தி எதிர்ப்புத் துப்பாக்கியால் சுட்டு வீழ்த்தியதாக விடுதலைப் புலிகள் தெரிவித்துள்ளனர். (புதினம்)
- ஜூலை 14 - மன்னாரில் இருமுனைகளில் இலங்கை இராணுவத்தினர் மேற்கொண்ட முன்நகர்வு நடவடிக்கையில் 16 இராணுவத்தினர் கொல்லப்பட்டு 45 பேர் படுகாயமடைந்துள்ளனர். 3 விடுதலைப் புலிகள் பலியாயினர். இராணுவத்தினரின் பவள் கவச வாகனம் ஒன்றும் சேதமாக்கப்பட்டுள்ளதாக புலிகள் தெரிவித்துள்ளனர். (வாஷிங்டன் போஸ்ட்), (புதினம்)
- ஜூலை 17 - விடுதலைப் புலிகளுக்கு நிதி உதவிகள் செய்தனர் என்ற குற்றச்சாட்டின் பேரில் அவுஸ்திரேலியாவில் கைது செய்யப்பட்ட மூன்று தமிழரும் பிணையில் விடுவிக்கப்பட்டனர். (ஏபிசி)
- ஜூலை 19 - குடும்பிமலையைக் கைப்பற்றிய வெற்றியை இலங்கை அரசு கொழும்பில் வெற்றி விழாவாகக் கொண்டாடியது. (பிபிசி)]
- ஜூலை 20 - மன்னார், *நீலச்சேனை* என்னும் இடத்தில் அமைந்திருந்த இலங்கை இராணுவத்தளம் ஒன்று விடுதலைப் புலிகளால் தாக்கி அழிக்கப்பட்டதில் 10 இராணுவத்தினரும் 4 விடுதலைப் புலிகளும் கொல்லப்பட்டனர். (தமிழ்நெட்)
- ஜூலை 23 - யாழ்ப்பாணம் ஆனைக்கோட்டையில் டெனிஸ் கண்ணிவெடி அகற்றும் அனைத்துலக தொண்டு நிறுவனத்தில் பணியாற்றும் மரியநாயகம் அலோசியஸ் (வயது 26) சுட்டுக்கொல்லப்பட்டுள்ளார். (புதினம்)
- ஜூலை 24 - வவுனியா செட்டிக்குளத்தில் இலங்கை இராணுவத்தினரின் பேருந்து மீது நடத்தப்பட்ட கிளைமோர் தாக்குதலில் குறைந்தது 11 இராணுவத்தினர் கொல்லப்பட்டுப் பலர் படுகாயமடைந்தனர். (பிபிசி)
- ஜூலை 30 - கொழும்பு கொட்டாஞ்சேனையில் ஜூலை 15இல் கடத்தப்பட்டு பின்னர் படுகொலை செய்யப்பட்ட தமிழ் பொறியியலாளரின் சடலம் அவிசாவளையில் கண்டெடுக்கப்படட்து. (டெய்லி மிரர்)
- ஜூலை 31 - யாழ்ப்பாணம் வரணியில் இடம்பெற்ற கிளைமோர் தாக்குதலில் மூன்று இலங்கை இராணுவத்தினர் கொல்லப்பட்டு இருவர் காயமடைந்தனர். (புதினம்)